ইসলামে হায়েজের বিধান
ইসলাম ঋতুমতী বা মাসিকগ্রস্ত মহিলাদের জন্য ঋতু বা হায়েজ চলাকাীন নারী বা দম্পতির জন্যে কোনটি জায়েয এবং কোনটি হারাম তা সুস্পষ্ট করার লক্ষ্যে একটি বিধি-বিধান প্রতিষ্ঠা করেছে। এই বিধানগুলি ইসলামী আইনশাস্ত্রে বিশুদ্ধতার সাথে সম্পর্কিত, যা ইসলাম স্পষ্টভাবে বর্ণনা করেছে এবং ফকিহরা সেসব বিষয়ে অত্যন্ত বিশ্লেষণমূলক আলোচনা করেছেন। কারণ এটি নামাজ রোজাসহ যাবতীয় ইসলামি হুকুম সম্পাদন করার সাথে সম্পর্কিত। নবীর সুন্নতে অনেক হাদিসও উল্লেখ করা হয়েছে, যেগুলো মাসিক সংক্রান্ত নিয়ম; যেমন: নামায, হজ, মসজিদে প্রবেশ ও অন্যান্য বিষয়ে স্পষ্ট বিধান বর্ণনা করেছে। ইসলাম হায়েজ বা মাসিক চলাকালীন একজন নারীর শারিরীক দুর্বলতা এবং মানসিক চাপের বিষয়ে লক্ষ্য রেখে অনেক হুকুম রহিত করে দিয়েছে; যেমন: নামায, রোজা, যৌনসঙ্গম ইত্যাদি। এই বিষয়ে আল্লাহ বলেন,[কুরআন বাকারা:২২২] 'তারা আপনাকে ঋতুস্রাব সম্পর্কে জিজ্ঞাসা করে। ( উত্তরে আপনি ) বলুন, " এটি একটি ক্ষতিকারক বস্তু; সুতরাং ঋতুকালে তোমরা মহিলাদের থেকে দূরে থাক এবং তাদের কাছে যেও না যতক্ষণ না তারা পবিত্র হয়। যখন তারা পবিত্র হয়, তোমরা তাদের কাছে আল্লাহ কর্তৃক নির্দেশিত পন্থায় গমন কর। এতে আল্লাহ ঋতুস্রাবকে ক্ষতিকারক বস্তু হিসাবে বর্ণনা করেছেন, যার অর্থ এই সময়ে যৌন মিলন করা স্বামী ও স্ত্রী উভয়ের জন্য ক্ষতি। সহীহ মুসলিমের হাদিসে নবী মুহাম্মদ মুসলমানদেরকে মাসিকের সময় তাদের স্ত্রীদের সাথে কীভাবে আচরণ করতে হবে তা শিখিয়েছেন: একদিন আল্লাহর রাসূল, বললেন: হে আয়েশা, আমাকে পোশাকটা দাও। তিনি বললেন: আমি ঋতুমতী। উত্তরে তিনি বলেন: তোমার ঋতুস্রাব তোমার হাতে লেগে নেই, তাই তিনি তা তাঁকে দিয়ে দিলেন। এটি প্রমাণিত যে, নবী সা. নিজের স্ত্রী আয়েশার সাথে তাঁর ঋতুস্রাবকালে সহাবস্থান করেন; এমনকি তিনি তাঁর কোলে মাথা রেখে শুয়েছিলেন, যা আয়েশা রা. থেকে ফাতহুল বারী গ্রন্থে বর্ণিত হয়েছে, তিনি বলেন যে: «তিনি আমার কোলে মাথা রেখে শুয়েছিলেন অথচ তখন আমি ঋতুমতী ছিলাম।‎»। এর দ্বারা নবী মুহাম্মদ এমন জাতির বিরোধিতা করতে চেয়েছিলেন, যারা ঋতুস্রাবের সময় মহিলাদের অপবিত্র বলে মনে করত এবং তারা তাদের সাথে একই প্লেটে খায় না বা তাদের কাছে যায় না। এই বর্ণনা মহিলাদের সম্মান করে এবং এই সময়কালে তাদের শারীরিক ও মানসিকভাবে যত্ন নেয়।